
1. PRI SUBTASO, SUBMARO, AVANBRAKIO 


Por juste komprenar ed explikar la derivajo submaro (same kam 
subtaso, subjupo, edc), oportas lumizar la importanta difero inter 
senco e signifiko. La senco di ula vorto konsistas ek la diversa idei 
quin ol expresas od implikas, kontre ke lua signifiko konsistas ek la 
diversa objekti a qui ol esas aplikata. Yen exemplo: 

La vorti Blanka Monto havas senco aplikebla ad omna blanka 
monti, ma lua signifiko restriktesas a partikulara monto, bone 
konocata, same kam Nigra Maro, Reda Maro, edc. La senco do esas 
sempre klara e nekonfundebla, kontre ke la signifiko dependas de 
konvenciono e povas chanjar segun la socio, la epoko, la mori, edc. 

Ca difero es esencala por komprenar la tota ampleso dil derivaji 
submaro, subtaso, subjupo, edc. 

a) Ni do analizez la senco di submaro: 

submaro = ento submara = ento qua esas submara = ento qua esas 
sub (la) maro 

To e nur to es la senco di submaro: “ento qua esas sub (la) maro”. 
Ca senco es aplikebla ad omna enti qui esas sub (la) maro, do anke a 
baleni, delfini, asterii, kreveti, homardi, morui, merluchi, sharki, 
koralii, perli e stoni sur la sabla fundo, e mem al sabla fundo ipsa, do 
ad omno submara, absolute omno. Tamen la signifiko di submaro, 
segun konvenciono homal, nun tendencas restriktesar a “specala 
navo submara, ofte uzata por skopi milital”. To es la nuna signifiko 
di submaro, segun la nuna konvenciono, forsan pro ke ni vivas en 
epoko qua prizas, kultivas e difuzas lo brutala e lo destruktiva. 
Forsan morge, kande chanjos nia mento chimpanzeatra, kande la 
homaro vere evolucionos e progresos, la signifiko di submaro 
chanjos a “sireno bel-voca, qua atraktas la viri a la lito, vice al 
milito”. Forsan kelki de ni tilvivos ta epoko... 

b) L’analizo dil senco di subtaso ed altri facesas same: 

subtaso = ento subtasa = ento qua esas subtasa = ento qua esas 
sub (la) taso 

Ca senco es aplikebla ad omno quo esas sub (la) taso, do anke al 
tuko ed al tablo, kande on drinkas teo ek taso an tablo tukizita. 
Tamen la signifiko restriktesis a konocata pladeto subtasa. 
Konvencioni es konvencioni... 

c) Same pri la senco di subjupo: 

subjupo = ento subjupa = ento qua esas subjupa = ento qua esas 
sub la j upo 

Ca senco restriktesis al sequanta: “linjo portata sub jupo, ordinare 
samlonga kam olca, e di qua la bordo tayala esas sutita al bordo 
tayala dil jupo”. Tamen ol povus aplikesar anke al kruri, al hanchi, al 
inguini, al iliako, al iskiono, al pubio, al kulo, e mem al admirinda e 
tante dezirata vulvo. Konvencioni... 

d) Sama rezono pri avcinbrakio: 

avanbrakio = ento avanbrakia = ento qua es avanbrakia = ento qua 
es avan la brakio 

La senco di avanbrakio, analizita supere, es aplikebla ad omna 
ento qua trovesas avan la brakio, do anke al mentono, al nazo, al 
okuli, al tota kapo, e mem al parieto avan qua me nun sidas skribantc 
ca artiklo. Tamen lua signifiko, segun konvenciono despotatra, 
aplikesas nur al parto dil supra membro situita inter la manuo e la 
kudo, konstitucita dal osti radiusa e kubita. Konvencioni... 

Ne obliviez do: 

Senco: lo aplikebla 

Signifiko: lo aplikata 



2. PRI VICE 


Me astonesas per konstatar ke uli volas enduktar la neologismo 
cmstat en Ido. On ya savas ke la kuzi chapelizita havas la vortego 
anstatau por la rolo dil Idala vice, e ke de olta li derivas anstataui 
(“remplasar”) ed anstataidgi (“remplasigar”). Onma ca vorti 
memorigas la rotolado di mitralioso plu multe kam la subtila movi di 
supleo. 

La vorto anstataii sempre igis la Espisti frunsar la brovi e 
grimasar. Zamenhof ipsa, en sua reform-projeto en 1894 1 , propozis 
substitucar inloku ad anstatai. Tamen la konservema lekteri di La 
Esperantisto bloke refuzis la reform-projeto... En un de sua verki 2 la 
virtuoza Cheka skriptisto Karel Pic (plu konocata kom Karolo Pic) 
substitucis la neologismo stet al malfamoza anstatai... 

Quankam nekontenta, quankam konciante ke ol es jenante longa, 
quankam grimasante e frunsante la brovi, la Espisti duras uzar sua 
anstatai til hodie. Tamen la pioniri di Ido remarkis ta vortego en 
1908 e remplasigis ol per la kurta e bela vorteto vice, qua bonege 
funcionas de lore. Ka nun on volas retroirar al olima longajo, 
repulsante la nuna kurtajo? Ho tempi, ho mori! 

La vorteto vice tre klare, bele ed utile funcionas anke kom 
prefixo: vice-prezidero es homo qua supleas la prezidero kande ica 
ne povas prezidar, t.e. lu es homo qua prezidas vice la prezidero 
kande ica ne povas prezidar. Es evidenta ke, kande la prezidero 
povas prezidar, la vice-prezidero ne mustas irar adheme por ociere 
vartar eventuala maladesko o nedisponebleso dil prezidero. No! Lu 
darfas e povas helpar la prezidero dum lua prezidado, o mem 
kunprezidar, se to es necesa o konvenanta o segun-statuta. Vice- 
prezidero do esas sempre potenciala prezidero. Ka forsan lu 
nultempe divenos prezidero o nultempe agos quale prezidero? Ka 
forsan ta chanco sempre restos for lua manui? Ne importas! Lu 
tamen restas vice-prezidero, ed en okaziono di bezono, segun la 
statuto o la regularo dil societo od institucuro quan lu vice-prezidas, 
lu prezidos vice la prezidero, mem se sporadike, mem se kurte, mem 


1 La Esperantisto , 1894, n-ro 4, p. 50. 

2 Speciale porHenri Vatre , Iltis, 1988, p. 36-49. 

se nur dum un mikra kunsido. Lore lu divenos felica, ed anke ni, 
savante ke Ido es tante klara e nuancoza ed expresiva. 



3. PRI TRANSITIVESO EN IDO 


Semblas a me ke en Ido la koncepto pri transitiveso e 
netransitiveso es tote arbitriala e konsequas de ke ni preferas kalquar 
la klasika modeli Latina e Greka vice rezonar per la propra kapo e 
regardar la Idala verbi per okuli moderna. 

Ni regardez la naturo. Linguo ya esas spegulo dil relati quin la 
homo havas kun olta. En la naturo ne existas transitiveso o manko di 
transitiveso. En la naturo existas nur energio. Energio qua konstante 
subisas transferi e transformi. Energio qua kelkafoye haltas ed 
akumulesas. Tamen sempre energio e nur energio. 

Ni povus nomizar agi la transferi e transformi di energio; la halti 
ed akumulesi povus nomesar standi. E la verbi? *Quoniam li 
expresas relato di la homo kun energio, ni povus dividar li en la 
sequanta kategorii: 

Stando-verbi (t.e. verbi qui expresas halto od akumuleso di 
energio): esar, semblar, aspektar, existar. 

Ago-verbi (t.e. verbi qui expresas transfero o transformo di 
energio): vidar, skribar, amar, krear, audar, naskar, mortar, manjar, 
abundar, pavorar, divenar, kredar, konstruktar, edc. 

Unesma konstato: la stando-verbi esas skarsa, kontre ke la ago- 
verbi abundas. To es reflekto dil naturo ipsa: en olca la energio 
tendencas konstante movar, subisar transferi e transformi, e nur 
pasable rare ol haltas ed akumulesas. On regardez la naturo: yen 
cielo, maro, vento, sango, limfo, sapto. Omno es movo, diplaso 
konstanta, agiteso e transformo. E ton reflektas nia verbi, qui es nura 
konvenciono homala por expresar la peripecii dil energio qua 
cirkondas ed imbibas omno, do anke la homo. 

La stando-verbi principe ne produktas problemi, same kam 
estuario. La ago-verbi kontree kelke petulas e jenas, same kam 
torento. Por plu bone analizar li, konvenas dividar li en du kategorii: 

Ago-verbi subjektala: ca verbi expresas energiala transfero o 
transformo quan entamas ento (subjekto) e qua atingas od afektas 

nur ta sama ento: mortar, vivar, abundar, kreskar, arivar, venar, 
audacar, edc. 

Ago-verbi objektala: ca verbi expresas energiala transfero o 
transformo quan entamas ento (subjekto) e qua atingas od afektas ne 
nur ta sama ento, ma anke altra ento (objekto): skribar, vidar, dicar, 
divencir, divincir, amuzar, parturar, ocidar, aceptar, cidherar, 
cipartenar, cistonar, rekursar, edc. 

Kelka konstati: 

a) Omna ago-verbi subjektala nomesas transitiva en la nuna 
sistemo. 

b) Kelka ago-verbi objektala nomesas transitiva en la nuna 
sistemo (exemple: skribar, vidar), kontre ke altri nomesas 
netransitiva (exemple: adherar, apartenar, rekurscir). 

c) Ye kelka ago-verbi la objekto nemediate sequas la subjekto 
(exemple: vidar, skribar) kontre ke ye altri on pozas prepoziciono 
inter la subjekto e la objekto, exemple: apartenar, adherar, 
rekursar). Ta difero debesas a nura konvenciono homal ed al 
tradiciono di nacionala lingui. Existas nula justifikebla motivo por 
dicar skribar letro e apartencir a societo. Same juste e same 
justifikeble on povus dicar skribar en letro e apartenar societo. Me 
ne defensas hike abato di konvencioni, nam li es necesa ed utila. 
Tamen on ne probez explikar konvencioni per forjar kimeratra legi. 
L’asertita lego pri transitiveso e netransitiveso ne existas. Koncerne 
transfero di energio, existas nul difero inter la verbo skribar e la 
verbo cipartenar. 

d) Pro la sama motivo es tote justifikebla la uzo dil N inversigala 
en la questiono quon divenis aquo?, pro ke divenar es ago-verbo 
objektala (same kam skribcir ed audarl) e la N inversigala es la unika 
moyeno uzebla por indikar la objekto di energiala transfero en frazo 
ube inversigesis la normala ordino subjekto-objekto. Nu, me jus dicis 
la unika moyeno, ma to ne es tote vera, nam on povus same bone 
indikar la inversigo per prepoziciono: a quo divenis aquo? Tamen on 



ne tendencas rekursar ibe a prepoziciono, nam olca ne uzesas en 
frazo ne-inversa: on ne dicas (pro nura konvenciono!) ciquo divenis a 
vino ma aquo divenis vino. 

e) Lo supere dicita interdiktas uzar la N inversigala en la famoza 
questiono da Pontius Pilatus Quo es la vereso? 3 , malgre la kontrea 
(ed eroroza) doco da Beaufront en KGD. Kom stando-verbo esar 
nultempe povas implikar objekto. Quo es la vereso? es tote klara, ne- 
miskomprenebla e ne-ambigua. En KGD Beaufront forsis la logiko 
di Ido per enduktar en ta frazo extravaganta N, qua vizis explikar nur 
minucio dil komplikita gramatiko Franca. 

f) Ago-verbo objektal facile divenas ago-verbo subjektal per 
adjuntar ad ol la sufixo -es-: exemple, de skribar on formacas 
skribesar, de audar - audesar, edc. 

g) Tamen (se ne esus ma e tamen, ni ad omno dicus amen \) 
existas ago-verbi objektal qui, pro nura konvenciono od oportuneso, 
kondutas altre. Exemple, vic efinesar, komencesar, duresar, cesesar, 
movesar, edc, on dicas simple fmcir, komencar, durar, cescir, movar, 
edc. Omna ta ecepti (me preferas nomar li konvencioni) es klare 
indikita che Dyer, kontre ke Persiko mixas ne-poka kazi pro manko 
di konsequema guid-principi. Ja es tempo dotar Ido per gramatikal 
expliki tote fresha e natural, ne kalquita de moldoza doco-libri 
Greko-Latina! 

Segun la expliko supera, skriptar evidente es ago-verbo objektal, 
nam ol sempre expresas transfero di energio inter homo (la skriptero) 
e verko. Kom ago-verbo objektal ol tote darfas aceptar objekto kun o 
sen prepoziciono: do skriptar libro es tote justifikinda expresuro! 

Lo sama pri fidcir: la ago fidar sempre implikas ento (subjekto) 
qua transferas sua fido ad altra ento (objekto). Se nun ni dicas fidar 
ad, to debesas a nura konvenciono, nam fidar es ago-verbo objektal, 
same kam skribcir, skriptar, kisar, scdutar, dcmkar, edc. 


En la Vulgato: Quid es veritas? (Ioan. 18:38). 



4. PRO QUO NIHAVAS LA VORTO AVANBRAKIO ? 


La vorto avanbrcikio es kelke stranja segun rigoroza 
nomenklaturo anatomial. Pro quo ni havas ol? Nur pro ke on forjis la 
vorto antebrachium dum renesanco. Nia avanbrakio es do kalquuro 
de la Latina. Kad anke la Romani uzis ol? La respondo es: no. Li ne 
konocis ca termino. Li ya uzis la sequanta vorti pri la regiono korpal 
qua nun okupas ni - la supra membri. 

ARMVS: la shultro, precipue la parto salianta, ube la skapulo 
artikizesas kun la humero 
HVMERVS: la tota shultro 
AXILLA: l’axelo 

VLNA: la tota brakio, de la shultro til la manuo 
BRACHIVM: l’avanbrakio, de la manuo til la kudo 
LACERTVS: la supra parto dil brakio, inter la kudo e la shultro 
CVBITVS: la kudo 

Tamen la Romani ne sempre uzis vorti tam rigoroze kam 
gramatikisti e lexikografi fixigis e definis li. Imaginez populo qua 
konquestis vasta regioni dil ter-globo, populo qua brandisis glavi plu 
volunte kam kompozis diskurso, populo praktikal, adavana ed 
expansema, populo sempre vizanta lo utila e lo quika: ka tal populo, 
ka lua centurioni e lua soldati sempre sorgis etimologio, ka li ne 
kelkafoye haltis ye la kudo kande li devus haltar ye la manuo, o restis 
ye la kudo kande li mustus restar ye la shultro? Tale esis, nam en la 
texti on trovas kelkafoye BRACHIVM vice VLNA, ed inverse. 

Tamen antebrachium ne apartenis a lia jargono. La vorto 
enduktesis da renesancala anatomiisti, qui, bezonante ciencala linguo 
rigoroza e sen ambiguaji, ofte butis kontre BRACHIVM, qua iris lore 
del kudo al shultro, lore del manuo al kudo, mem lore del manuo al 
shultro. Li do konvencionis ke brachium esez la parto inter la kudo e 
la shultro, e por la parto inter la manuo e la kudo li inventis la 
derivajo antebrachium. Tamen la lingui Romanal ne sorgis ta rigoro 
kompendiatra, duris nomar brakio la tota membro e ne sentis la 
bezono di aparta vorto por antebrachium. La termino antebrachium 
sempre restis kompendiatra, e mem la korespondanta vorti Romanal 


(exemple: antebrago en la Portugalana, avanbrakio en Ido) uzesas 
min ofte e nur da homi plu erudita. 

Nun pri la maniero situar la parti dil korpo. L’anatomiisti dividas 
la korpo segun tri plani imaginita: 

a) Plano frontala, qua dividas la korpo en parto avana e parto 
dopa. 

b) Plano transversa, qua dividas la korpo en parto supra e parto 
infra. 

c) Plano flechala, qua dividas la korpo en parto dextra e parto 
sinistra 

Pluse, por determinar la situeso di singla parto od organo, li 
konsideras la korpo kom stacanta tote rekte, kun la gambi paralela ed 
intertushanta alonge sua tota longeso, e la brakii falinta alonge la 
flanki e supinacita (t.e. kun la palmi turnita adavane). Yen exempli: 

Relate al boko, la okuli es supera, ma relate la fronto li esas suba. 

Relate al nazo, la oreli es dopa, ma relate la nuko li es avana. 

Relate al kordio, la sternumo es dextra, ma relate la hepato ol esas 
sinistra. 

Relate al brakii, la tota kapo es avana, ma la tota kapo es dopa 
relate al haluxi, qui cetere es la maxim avana parto dil korpo, kontre 
ke la sedo es la maxim dopa. La maxim supera parto (t.e. la parto 
supra) es la vertico, kontre ke la maxim suba parto (t.e. la parto infra) 
es la plandi. 

E sempre tale. La situeso di organo o korpo-parto nultempe es 
absoluta ma sempre relativa. To signifikas ke ol (la situeso) chanjas 
segun la refer-punto, quale montas la exempli supera. Kun ca 
municiono ni rivenez al batalio di antebrachium : 

La parto brakial inter la manuo e la kudo (quan l’anatomiisti 
nomas antebrachium) es supera relate al manuo e suba relate al kudo. 

Relate al parto brakial inter la kudo e la shultro (quan l’anatomiisti 
nomas brachium) ol esas suba. La nomo antebrachium es do 
absurda: ta parto korpal devus nomesar subbrachium, esante suba 
relate al brachium ! 

Anke la Idala vorto avcinbrakio es absurda, esante nura kalquuro 
del antebrachium dil anatomiisti: ol devus nomesar subbrcikio. 

Tamen, se la vorto avcinbrakio es absurda segun la refer-punti dil 
anatomiisti, ol es tote justifikinda segun la kustumal agado dil homo. 
Dum sua agi omnajorna la brakii restas alonge la flanki tre rare: 
ordinare on ya vidas li flexita por manjar, skribar, duktar automobilo, 
lcktar jurnalo, laborar, aplaudar, salutar, palpar, karezar e mem por 
mendikar. Kande la brakii es flexita, la parto inter la manuo e la kudo 
videsas kom avana relate la tota koipo, e do la vorto avanbrakio 
spricas tote nature ek nia mento. 

La tradiciono pezas, ed anke la naturo. Ni do ne volez esar plu 
minuciema e kompendiatra kam la saja ed erudita anatomiisti: ni 
restez kun nia avcmbrakio, same kam li restas kun sua antebrachium. 



5. PRI LA VORTO BRASAR 


Semblas ke existas kelka konfuzeso pri la signifiko dil Idala vorto 
brcisar. Yen probo di kompleta defino: 

bras/ar (tr.) Mixar ingredienti en recipiento, samtempe agitante 
li, kun la skopo uzar la mixuro por ula operaco. 

Yen exempli di lua uzo: 

Brasar oro ed arjento en kruzelo, porfacar aloyuro. 

Brasar aquo e malto en kuvo, porfacar biro. 

Brasar farino, sukro ed ovi en bciseno, porfacar kuko. 

Brasar ovi efromcijo en padelo, porfacar omleto. 

Brasar vitelo, sukro e cinamo en tciso, porfacar vitelcijo. 

On uzas brcisar anke en figurala senco: 

Linguiferi brctsas vorti de lingui diversa. 

En la nuna skoli on generale brcisas lernanti de diversa rcmgi 
sociala. 

Afer-brasero es homo qua brciscis plur aferi scimtempe, esforcante 
exekutar taski diversa e solvar omnci problemi: lu es ulsorta omno- 
tushero. 

Konfuza kapo brcisas plur idei e pensi samtempe. 

Birifar - biriferio - brasar - braserio 

Lor birifo, on brasas aquo e malto en kuvo. La braso do es parto 
di komplexa e plurfaza procedo nomata birifo. Tamen ol ne esas 


sinonima a birifo. Braserio es aparta chambro en biriferio, ube 
brasas. Tamen ol ne esas sinonima a biriferio. 



6. PRI FREQUA ED OFTA 


Pri ofta e frequa cirkulas opinioni e praktiki diversa. Frequa ne 
restriktesas al domeno teknikal. Nula vorto agas lo. Kelka termini ya 
preferas fular la tereno fakal e sentas plu granda komforto en la 
akompano da experti ed eruditi, ma anke plebeyi darfas rekursar ad 
oli e marodar oli, mem se nur sporadike o provizore, por sua bezoni 
ed expresi partikulara. 

Ofta signifikas: qua eventas multafoye. 

Frequa signifikas: qua eventas nmltafoye ye intervali reguloza. 

La tota difero do konsequas nur de ke ofta neglijas la intervali, 
dum ke frequa sucias li. Nulo plusa. Pro esar plu nuancoza frequa 
forsan meritis ganar la prefero da experti, teknikisti ed eruditi. 
Tamen ol ne darfas exkluzar la populo. Ed ol nultempe agis lo. 
Parlektante la plezanta (ed imense instruktiva) paginedi dil yarali di 
Progreso on konfirmas lo. Skripteri de nacioni diversa, rangi social 
diferanta, fakal domeni diverganta - omni neglijis la intervali di 
frequa ed uzis ol kom perfekta sinonimo di ofta. Anke la pagini dil 
markezal Detaloza abundas de ta uzo. 

Kad eroris omna ca skripteri dum plura yardeki? No. Kad eroras 
la dicionarii, qui restriktas ca vorto a ca domeno, e ta vorto ad altra? 
No. Dicionarii mustas restrikar ulo, nam lia rolo es restriktar, 
rekortar, limitizar ed explikar klare. La vivo es fluvio ebulianta e 
plaudoza, e la linguo es lua spegulo e diapazono. Or nula libro povas 
kontenar omna nuanci, omna kolori e koloriti di arbori, arbusti e 
herbi, omna plaudi e rotoli dil naturo, omna odori e gusti dil enti qui 
populizas olca, omna varianti dil pulsanta e bunta fenomeno qua es la 
vivo. Dicionarii mustas esar kelke sika, mustas opozar sluzi e digi al 
impetuoza torento dil naturo, por ke ni, lekteri, ne naufrajez inter 
vortici e trombi. On do ne expektez trovar omno sur lia pagini sobra 
e cirkonspekta. On devas cirkumregardar. On mustas oglar en plura 
direcioni e sinsi, dextre e sinistre, por sizar kelka manifesti dal naturo 
rebela e superba. Lo dicita ne implikas ke dicionarii ne es fidinda, o 
ke ni devas lansar a li suspekti ed akuzi konstanta, o ke ni darfas 

neglijar li ed uzar la vorti segun nia arbitrio e fantazio. No. Nur ke ni 
mustas apertar la okuli e regardar, e ne esar tro minucioza, tro 
restriktema, tro strikta. 

Altra bona exempli pri la sikeso di nia dicionarii es la vorti 
adjuntar e versiono. Li omna (adminime ti quin me povis konsultar) 
dekretas ke adjuntar darfas uzesar nur koncerne objekti, e ke por 
tradukai' la Angla add koncerne vorti e komenti, on mustas uzar la 
expresuro: dicar anke\ pluse, ke versiono ne darfas uzesar kom 
sinonimo di tradukuro Quala ukazo! Itere al yarali di Progreso: en 
preske singla numero, sur preske singla pagino on lektas adjuntar en 
la senco di dicar anke, dicar pluse, e tre ofte on renkontras la 
maledikata versiono en la senco di tradukuro. Kad adjuntar vorti o 
komenti a texto o parolo es ulo kilometroze distanta de adjuntar briki 
a muro o viteli a kuko bakota? Ka traduko ne es maniero raportar o 
transmisar ulo lektita altralingue (videz la defino di versiono )? Kad 
eroris omna nia skripteri dum yaredi e yaredi? No! Ni erorus, se ni ne 
esus kapabla arozar la neevitebla sikeso di nia dicionarii, qua es la 
sikeso di omna dicionarii. 



7. LA LINGUO DI *BRAZIL 


En Portugal e *Brazil on parolas la sama linguo, qua pro historial 
motivi nomesas Portugalana. Ca linguo decendas del Galisiana- 
Portugalana, Romanal idiomo ja desaparinta, olim uzata da trubaduri 
en la tota Iberiana peninsulo, e qua genitis du lingui tre simila: la 
Galisiana, parolata en Galisia (nordal Hispania), e la Portugalana, 
nun parolata en *Brazil, Portugal, Angola, Mozambik, Guinea, 
Kabverdo, San-Tome e Timor. 

En *Brazil la Portugalana prizentas partikularaji di lexiko, 
ortografio e pronunco, same kam la Angla en Usa e la Hispana en 
Sud-Amerika. Yen kelka diferi lexikal: 

PT: amfgdala: BR: tonsila (= tonsilo) 

PT: autocarro ; BR: dnibus (= autobuso) 

PT: bicha-ccidelci: BR: tesourinha (= forfikulo) 

PT: bicho-de-contci: BR: tatuzinho (= aselo) 

PT: ccimido: BR: caminhdo (= kamiono) 

PT: cancro: BR: cdncer (= kancero) 

PT: cdo: BR: cachorro (= hundo) 

PT: carraga: BR: carrcipato (= zeko) 

PT: comboio: BR: trem (= treno) 

PT: electrdo: BR: eletron (= elektrono) 

PT: electrico: BR: bonde (= tramveturo) 

PT: esquadra: BR: delegacia (= policeyo) 

PT: hospedeira: BR: aeromoca (= stewardino) 

PT: ido: BR: i'on (= iono) 

PT: lampido: BR: vaga-lume (= lampiro) 

PT: planear: BR: plcmejar (= projetar) 

PT: policia: BR: policial (= policano) 

PT: protdo: BR: proton (=protono) 

PT: relva: BR: gramci (= gazono) 

PT: SIDA; BR: AIDS 

PT: tavdo: BR: mutuca (= tabano) 

PT: termita: BR: cupim (= termito) 



Quale on povas konstatar, kelka bestii havas nomi tote diferanta, 
e mem teknikal termini (qual elektrono e protono) prizentas lejera 
diferi di pronunco, acento ed ortografio. Esas anke remarkinda ke pri 
kelka vorti (ex. kondoro, lampiro, termito) la Portugalana es plu 
simila ad Ido, kontre ke pri altri (ex. AIDS, kancero, tonsilo, treno) 
es la *Brazilana la plu proxima. Pri la vorto autobuso eventas kozo 
vere interesiva: en la Portugalana aparas lua komenco (, autocarro), 
kontre ke en la *Brazilana on trovas lua fino: onibus. 



8. PRI EXERCAR E PRAKTIKAR 


Ca vorti havas senci proxima, vicina o mem parenta, ma existas 
inter li difero klara e facile docebla. Exercar es igar ulu od ulo plu 
habila per praktikado di ulo: on exercas su, la gcimbi, la korpo, la 
oreli, la sensi, la muskuli, la fingri, la lcingo, Ici memoro, la spirito, 
edc', praktikar es aplikar la reguli di sua mestiero, arto o cienco: 
prciktikcir mestiero, sporti, medicino, agrokultivcido, desegn-arto, 
lingui, Ido, edc. Per prciktikcir teniso, on exerccis sua brakii, od 
altravorte, por exercar sua brakii, on praktikcis teniso; per prciktikar 
linguo, on exercas sua memoro, od altravorte, por exercar sua 
memoro, on prciktikas linguo. 



9. PRI A(D), TIL E VERS 


La prepoziciono a(d) indikas la emo di movo: Marici venis a 
Paris = el venis en la direciono di Paris, vizante atingar ca urbo ; til 
montras arivo od citingo : Maria venis til Pciris = el venis en la 
direciono di Paris ed atingis ta urbo\ vers markizas direciono: 
Maria venis vers Paris - el venis en la direciono di Pciris, vizante 
atingar ca urbo od ctltrci loko en la scima direciono. 

10. PRILA SUFIXO -AL- 


En Ido la difero inter substantivo ed adjektivo es tre tenua. On 
swichas tre facile de substantivo ad adjektivo. per simpla substituco 
di a ad o, od inverse. Exemple: 

De bela (= qua es bela) on venas a belo (= bela ento), e de belo on 
retrovenas a bela. 

La problemo (se on darfas judikar ol kom problemo...) aparas 
kande on volas produktar altra nuanci dum la kompozado. Lore 
sempre funcionas la sama regulo, qua es tre simpla: 

X-a = qua esas X-a = qua esas X 

X-ala = qua relatas X ma ipse ne esas X 

Yen exempli: 

linguo nacionala = linguo qua relatas a naciono ma ipse ne esas 
naciono 

linguo internaciona = linguo qua esas internaciona = linguo qua 
esas inter la nacioni (se on skiibus linguo internacionala, to 
signifikus: linguo qua relatas al internaciono, ma to esus absurda, 
nam la vorto intemaciono ne existas) 

pordo gardenalci = pordo qua relatas a gardeno ma ipse ne esas 
gardeno 

konduto exempla = konduto qua esas exempla = konduto qua esas 
exemplo 

voyo aqua = voyo qua esas aqua = voyo qua esas aquo (exemple: 
la Portugalana navigisto Vasco da Gama “deskovris” aqua voyo de 
Portugal ad India). 

voyo aquoza = voyo qua havas multa aquo ma ipse ne esas aquo 
(exemple: la voyo a nia skolo divenis aquoza pos abundanta pluvo) 

voyo aquala = voyo qua relatas ad aquo ma ipse ne esas aquo 
(exemple: sika stona voyo alonge rivero es voyo aquala, ma tote ne 
aqua e anke ne aquoza). 

Ida linguo = linguo qua esas Ido. 

vorti Idala = vorti qui relatas Ido ma ipse ne esas Ido. 

kuzo amika = kuzo qua esas amiko. 

letro amikala = letro qua relatas ad amiko (t.e. qui havas la 
qualesi di amiko) ma ipse ne esas amiko. 

saluti kordiala = saluti qui relatas al kordio (t.e. semblas venar del 
kordio) ma ipse ne esas kordio. 

asnal'djo = kozo (-aj) qua esas asnala = qua relatas ad asno (t.e. 
qua esas stulta quale asno) ma ipse ne esas asno (exemple: la mariajo 
di vua amiko esis vera asnalajo). 

[Apene havus sencon la vorto: asnajo = kozo i-aj) qua esas asna 
= qua esas asno] 

Bona mnemoniko por ne faliar adjektivigo es la sequanta: la 
kompozuro X-ala sempre remplasas prepoziciono. Yen exempli: 

linguo nacionala = linguo di naciono 
pordo gardenala = pordo en gardeno 
voyo aquala = voyo alonge aquo 
vorti Idalct = vorti en Ido 
letro amikala = letro de amiko 
saluti kordiala = saluti de la kordio 
asnalajo = kozo (-aj) proxim asno 
kurso someralci = kurso dum somero 
promeno forestala = promeno tra foresto 

kombcito mortalci = kombato til morto 
deliro febrala = deliro pro febro 

Se la prepoziciono ja trovesas en la kompozuro, on tote ne 
bezonas adjuntar -al-: 

linguo internaciona = linguo inter nacioni 
exkurso dumsomera = exkurso dum la somero 
membro dumviva = membro dum la tota vivo 
trcifiko traurba = trafiko tra la urbo 

Evidente, vice exkurso dumsomera on povus dicar exkurso 
somerala (la -al- remplasas la prepoziciono dum); vice trafiko 
traurba on povus dicar trafiko urbala (la -al- remplasas la 
prepoziciono tra). 

Anke vice membro dumviva on teoriale povus dicar membro 
vivala, ma ta expresuro ne esus tote klara, segun me. 

Tamen ne existas alternativo por linguo internaciona (t.e. inter 
ne esas remplasebla da -al-), nam hike la prepoziciono inter, pro la 
senco ipsa dil kompozuro, quaze pluraligas la radiko nacion-. 

*Quoniam adjektivi dil tipo X-ala esas plu ofta kam olti dil tipo 
X-a, kelk Idisti regretinde interkonfundas li ed ofte uzas X-ala 
nekorekte, vice la justa X-a. Exemple, on ofte lektas tra la revui: 
hodicila, nunala, ibala, edc. vice le justa: hodia, nuna, iba, edc. En 
numero di Progreso me trovis: 

(1) komunistala Icmdi [ca landi ne relatas a komunisti, ma ipse es 
komunista, do: komunista landi\ 

(2) nokti Arcibianal [ca nokti ne relatas ad Arabiani (od Arabi) ma 
ipse es Arabiana (od Araba), do: nokti Arabicma (od Arcibci)] 

(3) vesti Europanala [ca vesti ne relatas ad Europani ma ipse es 
Europana (t.e. fabrikita en Europa), do: vesti Europana\ 

(4) templo triterasala [ca templo ne relatas a tri terasi ma ipse es 
tri-terasa, t. e. konsistas ek tri terasi, do: templo triterasa\ 



Pri ca erori ne kulpas Ido ipsa, qua es klara e logikoza, ma nur la 
manko di reflektemeso da ula skripteri, qui ne parlernis la linguo ante 
sizir la plumo e stopir nia revui per omnasorta artikli absolute 
polisenda. 



11. PRI BO-, STIFTA E MI- 


Nula linguo posedas la tota vortaro necesa por expresar omna 
nuanci dil parenteso homal. La nuanci e minucii varias segun mori e 
tradicioni diversa, e la lingui tre diferas sur ca tereno. Exemple la 
Romani havis du vorti por dicar onklo : patruus (= patrala onklo) ed 
avunculus (= matrala onklo). Nur la duesma lasis traco en la lingui 
Latinida: oncle en la Franca, ancestro di nia onklo. En la Portugalana 
me sempre butas kontre vorti qual enteado, comadre ed altri simila, 
qui semblas expresar neklara relati familial. 

Pri stifa, bo- e mi- la afero semblas a me tre simpla. Imaginez la 
sequanta kazo: Petrus spozigas Marta, qua divorcis de Paulus pos 
parturir ad ilca filiino nomata Anna. Anna divenas stifa filiino di 
Petrus, ed il divenas elua stifa patro. Pose Marta parturas Henrikus, 
mifratulo di Anna. 

Yen plu interesanta (e komplikita) familio. Paulus e Helena havas 
tri filiini (Sofia, Rakel e Maria). Pose li divorcas. Paulus mariajas su 
kun Sara e genitas tri gefilii: Suzana, Karolina e Gabriel. Nu, Suzana, 
Karolina e Gabriel es mifrati di Sofia, Rakel e Maria, e Sara es la 
stifa matro di Sofia, Rakel e Maria. Sualatere anke Helena spozeskas 
itere. E1 mariajas su kun Andreas, qua havas filiulo de antea mariajo: 
Karlo. Nu, Karlo esas stifa frato di Sofia, Rakel e Maria ma ne de 
Suzana, Karolina e Gabriel, e Helena es la stifa matro di Karlo. Pose 
Helena e Andreas genitas filiulo: Bernardo. Nu, Bernardo es mifrato 
di Karlo ed anke di Sofia, Rakel e Maria, ma ne di Suzana, Karolina 
e Gabriel. Rezume: Sofia, Rakel e Maria havas du fratini, du 
mifratini patrala, un fratulo patrala, un mifratulo matrala ed un stifa 
fratulo matrala! 

Komplikita, ka ne? Ma ne pro la linguo: la komplikeso konsequas 
nur de la relati e konvencioni homala. Forsan la lektero astonesos, 
ma me garantias ke la supere skizita situeso familiala korespondas a 
reala kazo: me chanjis nur la nomi. 

12. PRI VEHAR, VEHIGAR E DUKTAR 

La sequanta frazi montas la diferi inter la supera verbi: 

L ’automobilo veliis de Paris a Lyon. 

Me vehis per automobilo de Paris a Lyon. 

Per mea automobilo me vehigis mea spozino de Paris a Lyon. 

Me duktis (o: direktis) mea automobilo de Paris a Lyon. 

Yen la equivalanta Esperanto-vorti: 

stiri, konduki - duktar, direktar 
veturi - vehar, vetur-irar 
veturilo - veturo, vehilo 
veturigi - vehigar, vetur-agar 
soforo - duktisto, vehisto 



13. PRI ABONAR E SAVIGAR 


(a) Pri abonar 

La normala linguo-uzo en Ido docas a ni ke abonanto es homo 
qua recevadas revuo. Omna redakteri sempre parolas pri nia 
abonanti o nia abonantaro kande li parolas pri la revuo reguloze 
sendata ad iti. Se abonanto es homo qua reguloze recevas revuo, 
abonar certe signifikas reguloze recevar revuo. Ica defino perfekte 
fitas en la nuna ed olima linguo-uzo dal Idisti. Tamen on lektas anke 
kelkafoye “Ka vu ja abonis por la nuna yaro?” En ica exemplo 
aboncir evidente signifikas facar cibono. Do se on rigoroze mantenus 
la supera defino (abonar = reguloze recevar prepagita varo), on devus 
judikar ca lasta uzo kom eroro. To pruvas ke linguo ne es 
matematiko. Oportas ne obliviar ke en lingui ne-Slava on ne tante 
forte sentas la bezono distingar ago de lua komenco, e ke pro ne 
sentar tal bezono on opinionas kom superflua sempre markizar la 
komenco di ago per specala prefixo ( ek- en Esperanto) o sufixo ( -esk 
en Ido). Se on lektos la Esperantala verki da Kabe e Karel Pic (amba 
Slavi, amba eminenti, ed apartenanta ad epoki tote diferanta), on 
trovos ibe amaso de ekvidi e simila verbi prefixizita, kontre ke on 
trovos nonrbro multe min granda de tala vorti en verki da autori ne- 
Slava. Kad eroro? No! Koncernesas stilo e mond-regardo. Por Slava 
mento es importanta dicernar komenco de itereso e markizar tala 
dicerno per elemento gramatikal. Franca mento ne facas la dicerno, o 
ne facas ol tante ofte, o ne judikas kom importanta sempre facar ol, e 
do ne efektigas anke la distingo per afixo. Amba menti es 
respektinda. E la konkluzo? Me opinionas ke on devus mantenar la 
defino abonar = reguloze recevar prepagita varo ed esforcar uzar la 
sufixo kande koncernesas komenco di abono ed es importanta 
distingar lo, ma tolerante la uzi sen sufixo kande to ne jenas la 
kompreno. 

(b) Pri savigar 


Imaginez lo sequanta. 



Instanto A: Petrus savas la respondo e Paulus ne savas ol. 

Instanto B: Petrus naracas a Paulus la respondo, do Petrus igas 
Paulus savar la respondo. 

Instanto C: *Quoniam Petrus igis Paulus savar la respondo, nun la 
respondo esas savata da Paulus. On povas do dicar ke Pctms savigis 
la respondo da Paulus. 

Me komprenas ke la supera regulo produktas heziti e dubiti. 
Kontre ke en Esperanto on uzas la sufixo -ig por indikar at-igar ed 
ant-igar (ex.: mi mangigis la cevalon, mi mangigis avenon al la 
cevalo), en Ido on uzas ica sufixo por indikar nur at-igar (me 
manjigis aveno dal kcivcdo). Por indikar ant-igar on mustas rekursar 
al verbo igar: me igis la kcivalo mcinjar aveno. 

Quo eventas kande on manjigas aveno dci kavalo? Qua manjas? 
La kavalo. Qua esas manjata? La aveno. Da qua? Da la kavalo. Do 
on manjigas aveno da la kavalo. La kavalo esante la manjanto, t.e. la 
aganto, on mustas aplikar la prepoziciono dci, nam olca es la 
prepoziciono uzenda por indikar aganto en irga frazo. 

Altra questiono forsan interesiva es: pro quo Esperanto absurde e 
nelogikoze uzas en tala frazi la prepoziciono all Nu, ol es surogato. 
La maxim logikoza prepoziciono ibe esus de, qua segun la 
Lundamento expresas la pasivo. Tamen la plurfuncioneso dil 
Esperantala de impedas lua uzeso en simila kazi: on ne darfus ya 
dicar mi mangigis la avenon de la cevalo ! Dum la lasta du yardeki on 
sempre plu vaste uzas en ta linguo la nova prepoziciono far, qua es 
perfekta equivalanto di nia dci. Multi ja dicas senjene mangita far 
edc, e nulo impedus dicar anke mi mangigis la avenon far la cevalo, 
se la fundamentalisti ne klamus ye omna anguli ke to es gros eroro e 
shaminda peko kontre la biblo dek-e-sis-regula. 

Konkluze: savigar signifikas sempre sciv-cit-igar od igar savatci e 
postulas sempre la prepoziciono dci. En KDG trovesas tre kompleta 
expliko pri la uzo di dci en simila kazi, ed anke tre bona leciono pri - 
igar. 

Evidente vice savigar on darfas uzar la verbo komunikar, qua 
sendubite es plu Idatra, plu moderna e plu internaciona - do, 
rekomendinda. 



14. KA NOMAR O NOMIZAR, YEN LA QUESTIONO 


Ofte on konfundas e misuzas la verbi nomizar e nomcir. Tamen la 
difero es klara. 

Nomizar es donar nomo ad ulu od ulo, provizar ulu od ulo per 
nomo. Per nova nomo. On nomizas ulu kande ica ne ja havas nomo, 
kande on ne konocas lua nomo, o kande on volas donar a lu altra 
nomo kam olta quan lu havas. 

De pos ke on nomizis ulu per la nomo X, on sempre nomas lu per 
ica nomo X, quan on ja konocas, ed on agas lo sempre, adminime til 
ke on decidas nomizar lu altre. Nomar es do ago plurfoya, iteral, 
kontre ke nomizar es ago instantal. Pluse, nomar sempre dependas de 
nomizar, kontre ke nomizar tote ne dependas de nomar. On ne povas 
nomar sen nomizir, on povas nomar nur lo ja nomizita, ma on povas 
nomizar ulu e pose nultempe nomar lu. 

Yen exemplo. Ioannes arivas sur insulo dezerta. Nul homo ibe. 
Lore il vidas ucelo nekonocata. 01 es stranja e rcmarkinda pro havar 
gambi di strucho e beko di tukano. Pro to Ioannes decidas inventar 
por lu la nomo tukucho. En ica instanto, il do nomizas la ucelo, e la 
ucelo nomizesas da il. Pose arivas Pctrus sur la insulo e konoceskas 
Ioannes. Ilca montras a Petrus la ucelo. L’arivinto astonesas e 
questionas: “Stranja ucelo! Kad ol havas nomo?”. Ioannes respondas: 
“Yes. Me nomizis ol tukucho .” La nomo plezas a Paulus, qua de ica 
instanto sempre nomas la ucelo tukucho. Pose arivas altra homi sur 
la insulo. Vidinte la stranja bestio e remarkinte ke Ioannes e Paulus 
bone konocas ol, li questionas: “Quale nomesas la ucelo?”. 

Kara lektero, kande vu volos savar de ulu lua nomo, ne 
questionez “Quale vu nomizesas?” To apene havas senco, pro ke 
nomizesas signifikas esas nomizgta, e nomizar es ago instantal. 
Questionez do “Quale vu esas nomizita?” o “Quale vu nomesas?”. 
La duesma es mem preferinda, nam la nomizo eventis nur unfoye, 
forsan multa yari ante nun (to dependas de la evo dil nomizito), 
kontre ke la nomado eventas oftege, mem omnadie. Multa homi 
subisas nur un nomizo, qua koincidas kun lia bapto, kontre ke la 
nomado akompanas li dum la tota vivo. 

Se lo supera es justa, on certe konkluzos ke la verbo nomizar es 
ofte misuzata vice nomar. 



15. PRI PLUE E PLUSE 


Yen mea pensi pri plue e pluse. Amba adverbi koncernas quanto, 
mas plue indikas augmento di quanto, kontre ke pluse montras 
adjunto di quanto ad altra quanto. En la unesma kazo koncemesas do 
nur un quanto qua augmentas, kontre ke en la duesma on parolas pri 
plura quanti qui adjuntesas l’uni al altri. Me donez exemplo pri 
pluse: 

Lct puero kompris kin pomi en la unesma dio. 

En la duesma dio lu kompris tri pomi pluse [= a lo komprita en la 
unesma dio lu juntis tri pomi] 

En la triesma dio la matro dicis: “Haltez! Ne komprez pluse / ” [= 
al ok pomi ja komprita ne juntez plusa pomi] 

E nun exemplo pri plue: 

La puero kompris kin pomi en la unesma dio. 

En la duesmci dio la puero kompris plue [= lu kompris plu multe, 
lu augmentis la quanto ja komprita en la dio antea, ma on ne indikas 
precize la nornbro] 

En la triesma dio la matro dicis: “Haltez! Ne komprez plue! ” [= 
ne augmentez la quanto ja komprita] 

Altravorte on povas dicar ke plue remplasas plu multe, kontre ke 
pluse remplasas plusa kozo, plusa ento o pluscifoyo. 

Por (ex-)Esperantisti me adjuntos ke nia plus(e) generale 
korespondas al plu Esperantal. Exemple: 

En Esperanto: Mi ne plu venos al vici hejmo. 

En Ido: Me ne plus venos a vua hemo [= me venos a vua hemo 
nul plusa foyo] 



La pli Esperantal generale esas nia plue. Yen exemplo: 

En Esperanto: La infano mangis grandan kvanton da supo kaj 
diris: “mi ne volas pli!” [= mi ne volas pli multe da supo\ 

En Ido: La infanto manjis granda quanto de supo e dicis: “me ne 
volas plue!" [= me ne volas plu multe = me ne volas plu multa supo] 

Tamen ne sempre: 

En Esperanto: La infano mangis du pomojn kaj diris: “mi ne 
volas pli!” [= mi ne volas pliajn pomojn ] 

En Ido: La infanto manjis dupomi e dicis: “me ne volaspluse” [= 
me ne volas adjuntar plusa pomi al du pomi ja manjita] o same bone 
“me ne volasplue” [= me ne volas augmentar la quanto ja manjita] 

Yen posibla helpilo por decidar inter plue e pluse : kande on volas 
expresar plu multe, on elektez plue; en altra kazi, on elektez pluse. 

Me esperas ke me ne konfuzigis vi plue. Se me agis lo, me 
explikos la kozo pluse. 



16. PRI LA PREPOZICIONI DE ED EK 


Semblas a me ke pri la prepozicioni de ed ek Beaufront 
kontredicas su ipsa sur la bunta pagini di KGD. Unesme il dicas 
(KGD, pagino 75, paragrafo 71): 

“Ek = de interne ad extere di... Ex.: La hundo saltis ek la barelo 
(lu esis en la barelo); la hundo saltis de la barelo (lu esis nur cm la 
barelo). Do atencez ne konfundar ek a de\ nam, quale vu vidas, ek 
supozas, ke on esis en la loko, kontre ke de supozas, ke on esis nur 
an od apud olu.” 

Pose il dicas (KGD, pagino 75, paragrafo 71): 

“Ne konfundez ek al punto di dc'vcno. Dicez: Me recevis letro de 
Paris, ne ek Paris.” 

Kar lektero, ka vu rcmarkis la kontredico? No? Yen do, imaginez 
lo sequanta: 

Paulus habitas Paris. En Paris. Inteme di Paris. Petrus habitas 
Lyon, do exter Paris. Se Paulus sendas letro a Pctrus, ol iras ek Paris 
(nam ol esis interne di Paris) a Lyon. Petrus do darfas dicar: “Me 
recevis letro ek Paris ”. Me ne volas komparar Paris a barelo, ma pro 
quo hundo darfas saltar ek barelo e letro ne darfus sendesar ek Paris? 
Ka barelo ne kontenas hundo same kam Paris kontenas letro? 

Imaginez nun lo sequanta. Ioannes habitas suburbo an Paris. II 
sendas letro a Pctrus, qua habitas Lyon. Segun la barelo-rezono, la 
letro iras de Paris a Lyon, e do Petrus darfas dicar: “Me recevis letro 
de Paris. ” 

E nun yen forsan interesiva questiono. Pro quo Beaufront 
kontredicas su ipsa? Nu, on ne obliviez ke KGD aparis en 1925, 
kande la Idisti naive pensis (kelki ankore pensas tale) ke la 
Esperantisti es rivali quin oportas konvinkar e persuadar. La 
Detaloza es plena de noti e komenti qui vizas la Esperantisti e lia 


linguo. On darfas mem dicar ke la Detaloza havas duopla skopo: 
unlatere docar la linguo internaciona Ido ed erektar modeli lingual e 
stilal por la Idistaro; altralatere revelar (o mem denuncar) la febla 
punti di Esperanto. Kelkafoye ico efektigesas tote klare, e mem per 
remarkigi kelke shikanatra; altrafoye Beaufront preferas exajerar la 
logikozeso di Ido, kun la skopo kontrastigar la ambigueso di 
Esperanto. 

On merkez la lora konjunturo e sempre egardez ol dum studiar la 
Detaloza, nam kelkafoye oportas lektar “inter la linei”. 

Quon do Beaufront volis kontrastigar per tal distingo di ek e de, 
tro rigoroza, rigida e mem kelke pedantatra? Nu, la prepoziciono 
Esperantal de divenabis tante laxa, ke la Esperantisti komencis 
atribuar nelogikoza senci al prepoziciono el (qua equivalas ek en 
Ido), dicante exemple trciduki el Esperanto (= tradukar ek 
Esperanto), por kelke alejar la kompatinda de, qua esis vera 
faktotum. To esis nura surogato. La linguo Ido prizentante tri 
prepozicioni (de, di e da) por la multa taski dil de Esperantal, 
Beaufront volis tre forte emfazar ke la Idala prepozicioni havas senco 
multe min vasta ed ambigua kam le Esperantal, e ke konseque, la 
Idisti ne bezonas rekursar a surogati nelogikoza. Taskope il restriktis 
la senco-domeno dil prepozicioni til limiti qui ne sempre fitas en 
reala kondicioni dil vivo omnadia. 

Imaginez lo sequanta. Paulus vidas Petrus sur la strado e 
questionas il: “De ube vu venas?”. La respondo maxim natural es: 
“De la butiko”. Ka vere importas ka Petrus esis interne dil butiko 
regardante la vari, od an la butiko, exemple adosita sur la pordo-fosto 
e regardante la flananti? No. Nek la questioninto bezonis tanta 
precizeso nek la respondinto judikis ol kom necesa. E kustumale 
eventas ico. La vivo es tro rapida o tro subtila por ke on suciez tal 
detali. 

Pluse, es danjeroza tro precize fixigar omna detali. Imaginez nun 
kato qua es en chambro. Petrus stacas exter la chambro. Nun la kato 
venas a Petrus. Nula dubito. La kato venas ek la chambro. Nun la 
kato esas an la chambro-pordo ma exter la chambro. Petrus duras 
stacar exter la chambro. La bestio venas a Petrus. Sendubite ol venas 
de la chambro. Ma quon on dicus, se la bestio havus duimo dil korpo 
en la chambro e duimo exter olca e nun venus a Petrus? Kad ol venus 




ek o de la chambro? E se ol havus nur la kaudo en la chambro? Kad 
ek o de? On povus imaginar multega nuanci simila. 

E la konkluzo? Nu, me opinionas ke la prepoziciono de es kelke 
laxa per kontenar plura nuanci pri la deveno-punto. 01 ya kontenas 
adminime la sequanta nuanci: de en, de an, de sur e de sub. Por la 
unesma nuanco (de en), existas anke la prepoziciono ek, qua es 
uzinda nur kande on bezonas o mustas (pro klareso) precizigar ke la 
movo o la deveno efektigesas de inteme ad extere. Same pri l’altra 
nuanci: kande oportas precizigar, on agas lo ( la kato saltas de sur la 
tablo, de sub la tablo, de an lafenestro, edc), ma nur kande oportas. 

Dicar me recevis letro ek Paris ne es do eroroza, ma nur tro 
preciza, ne-necese preciza, pro kontenar informo ecesiva, 
nedemandita, nevolata. 

17. PRI DE E DE POS 


Ofte on konfundas de a de pos kande koncernesas eventi e pro to 
on eroroze skribas de pos longe. 

De pos (ne depos, segun Dyer) es uzinda nur kande ol avaniras 
konkreta evento o bone determinita tempo-punto, por expresar ago o 
stando qua duras de lore. Exemple: de pos lci milito la relati inter nia 
landi esas tre mala', de pos la lasta exameno me ne prizas mea 
docero. 

Kande ne koncernesas konkreta evento o bone determinita tempo- 
punto, es uzinda de vice de pos. Exemple: 

De kande vu studias Ido? (ne de pos kandel) 

De longe me studias ol. 

De tre longe me studias 61. 

De tro longe me studicis ol. 

Jci de tro longe me studias ol. 

Dicar de pos longe es ridinda ed absurda, nam ne existas en la 
tempo ula marko o punto nomata longe, de pos qua on povus agar 
ulo. 

18. PRI ABOMINAR ED ODIAR 


Amba vorti expresas sentimento di granda desprizo, ma kun 
nuanci, motivi ed efekti diversa. 

(A) Pri abominar 

On abominas ulu od ulo precipue pro la sequanta motivi: 

(a) pro lua repugnanta aspekto. Exemple: Multa homi abominas 
insekti ed aranei (mem se olci nultempe pikis od altre nocis li). 

(b) pro la extrema maleso di lua karaktcro o konduto. Exemple: 
Ordinare on abominas diktatori (mem se on nultempe subisis la 
efekti di lia funesta guvernado). 

(c) pro lua konocata o supozata nociveso. Exemple: Muita homi 
(regretinde ne omna) abominas militi (mem se olci nultempe atingis 
li direte). 

Kande on abominas ulu od ulo, on evitas vidar lu o kontaktar kun 
lu. Abomino do sempre implikas la ideo di eskarto. Ica ideo cetere 
kontenesas en la komencal silabo ab, Latina prepoziciono e prefixo 
qua korespondas a nia prepoziciono de ed aparas en pasable multa 
vorti di nia linguo: abdikar (eskartar su del regno, trono, edc), 
abiacionar (eskartar korpo-parto per tranchar ol), ablaktar (eskartar 
infanto de la lakto matral), cibsenta (eskartita de ula loko), absolvar 
(eskartar ulu de kulpo), edc. 

(B) Pri odiar 

On odias ulu od ulo pro la motivi (b) e (c) supere indikita, ma ne 
pro (a). Exemple, on povas odiar insekti od aranei, ma ne pro lia 
repugnanta aspekto: on odias li pro ke uldie on pikesis od altre 
nocesis da li, o pro ke on timas ke to uldie eventos. Se on abominas 
li, on simple eskartas su de li, on evitas irga kontakto kun li, on 
evitas mem vidar li. Kontraste, kande on odias li, on esforcas nocar 



li, exemple per fular li o per aplikar insekt-ocidivi, ed on sentas 
maligna plezuro dum vidar la kadavri dil “enemiki”. 

Mem kande on odias pro la motivi (b) e (c) supere indikita, la 
efekto dil odio ne es la sama kam olta di abomino. Quale ni vidis 
supere, on sempre esforcas eskartar su del abominato. Kontraste, 
ordinare on ne eskartas su del odiato. Tre ofte on mem nutras la odio 
per serchar kontakto (mem se nur vida) kun la odiato, od on esforcas 
nocar lu. 

Kande on vere odias ulu, ordinare on odias lu ne nur pro la 
maleso di lua karaktero o konduto, ma anke pro ke on subisis od 
ankore subisas ofenso da lu - sive direte sive mediate. Forsan la 
ofenso atingis od atingas ne la korpo, havaji od interesti di persono o 
grupo, ma la fundamenti di doktrino, kredo od etikala principo. 
Kande on subisas ofenso, ofte on sentas la deziro venjar su kontre la 
ofensinto. Pro to, odio ofte akompanesas da venjemeso, quo klare 
distingas ol de abomino. Olca es plu pasiva, plu milda, plu pasema, 
kontre ke olta es plu aktiva, plu forta, plu duriva - ed anke plu 
danjeroza. Pro odio on ofte subisas plursorta detrimenti - precipue 
kande la odiato es plu potenta kam la odianto. Pro abomino on poke 
sufras - se on sucesas eskartar su del abominato, on povas mem 
komplete evitar irga sufro. 

Rezume, on povas dicar ke odio es sentimento kelke destruktiva - 
do evitinda - kontre ke abomino es sentimento utila e mem necesa, 
nam per abominar on eskartas su de lo mala, de lo nociva, de lo 
repugnanta. 

